Мара Белчева
Отдавна ли от стръмний път сломена…

chitanka.info

Отдавна ли от стръмний път сломена,

лежа на каменните му гърди?

И неговата сянка в мен вградена,

и неговия дух ме вред следи.

Пронизващ тъй лазурите небесни,

криле разперил е над мен орел;

ту притъмней, ту надалеч проблесне

и пак се скрий в задоблачний предел!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.